**Н А Ц И О Н А Л Е Н К О Н К У Р С**

**ЗА ЕСЕ, ВИДЕОКЛИП, ФОТОГРАФИЯ И РИСУНКА НА ТЕМА**

**„СИГУРНОСТТА, ЗА КОЯТО МЕЧТАЯ!“**

**ОРГАНИЗАТОР: ФОНДАЦИЯ „ОБЩЕСТВО И СИГУРНОСТ“**

**ЦЕЛИ НА КОНКУРСА:**

* Да се идентифицират разбиранията и интерпретациите на децата и младежите по темите „сигурност и безопасност“.
* Да се визуализират имагинерни понятия и теми, касаещи личната сигурност и безопасност.
* Да се постави фокус върху сигурността като базисна човешка потребност и ролята на средата.

**ОБЩИ УСЛОВИЯ:**

1. В конкурса могат да участват ученици на възраст от 10 до 18 години
2. Всеки участник/екип от участници може да се включи с до две творби - есе, рисунка, авторски видеоклип или фотография, създадени специално за конкурса.
3. Най-добрите конкурсни материали ще бъдат публикувани в сайта на Фондация „Общество и сигурност“ и ще бъдат част от информационна кампания за деца и младежи по темата „лична сигурност и безопасност“.
4. Отличените като най-добри творби във всяка категория ще получат за награда телефон Xiaomi Redmi Note.
5. Осигурен е награден фонд за първите три места във всяка категория.

**РАЗДЕЛИ:**

***ПЪРВИ РАЗДЕЛ - конкурс за ЕСЕ***

**Критерии:**

Обем до ТРИ компютърни страници, формат А4, шрифт TIMES NEW ROMAN, размер 12

***ВТОРИ РАЗДЕЛ – конкурс за ВИДЕОКЛИП***

**Критерии:**

* Клипът трябва в своята цялост да бъде едно произведение от материал, създаден от участника/участниците
* Времетраене до 4 минути.
* Разширението на готовия файл трябва да бъде MP4.
* В клипа трябва да бъде включено заглавието на проекта и името на участника/екипа.
* Резолюцията на видеото може да бъде една от следните: High Definition (1280 x 720), Full HD (1920 x 1080).
* Съотношение 16:9.
* Клипът не трябва да съдържа материали, които нарушават авторските права.
* Клипът не трябва да съдържа материал, който е неподходящ, неприличен или нецензуриран.
* Озвучаването на клипа трябва да следва общия закон за авторски права.

***ТРЕТИ РАЗДЕЛ – конкурс за ФОТОГРАФИЯ***

**Критерии:**

* Снимката трябва в своята цялост да бъде едно произведение от материал, направен от участника/участниците
* Всички участващи снимки трябва да бъдат представени в дигитален формат с възможно най-високата разделителна способност.
* Снимката трябва да е най-малко 1600 пиксела широка или висока (ако е хоризонтална или вертикална).
* Снимката може да бъде черно-бяла или цветна. Разширението на файла - JPEG, PDF или PNG (RAW или PSD файлове не се приемат).
* Забранено е снимка да бъде обработвана с цел изкривяване на обектите в нея (Общо подобряване на цвета, повишаване на контраст, цялостно изсветляване или затъмняване и изрязване на изображението са единствените приемливи подобрения).
* Снимката не трябва да съдържа материали, които нарушават авторските права.
* Снимката не трябва да съдържа материал, който е неподходящ, неприличен или нецензуриран.

**ЧЕТВЪРТИ РАЗДЕЛ** – **конкурс за *РИСУНКА***

**Критерии:**

* Рисунките трябва да са с размери до 35/50 см
* Няма ограничение в средствата и техниките. Може да се използват свободно избрани материали и техники: акварел, темперни бои, пастели, графика, флумастер, молив, колаж, смесени техники.
* Творбите не трябва да се паспартират и рамкират.
* На гърба на всяка рисунка е необходимо да бъдат отбелязани четливо следните данни:  
  – лично и фамилно име на автора,;  
  – клас и училище;  
  – е-mail, точен адрес, телефон за контакт;
* Рисунките няма да бъдат връщани на авторите и организаторите запазват правото си да ги използват за представителни или рекламни цели, свързани със събитието.

**ВСЕКИ УЧАСТНИК/ЕКИП ИЗПРАЩА ЗАЕДНО С АВТОРСКАТА СИ ТВОРБА:**

1. Име, презиме, фамилия, населено място, клас, имейл и телефон за връзка.
2. Творбите се изпращат САМО на имейл адрес: ssf@ssf-bg.eu (за конкурса ***„Сигурността, за която мечтая!“*** ).
3. Краен срок за получаване на творбите - 19 май 2024 година.
4. Журиране на творбите – победителите ще бъдат определени от комисия, която включва специалисти в областта на литературата, изобразителното и филмово изкуство и фотографията, съгласно обявените критерии.
5. Ще бъдат връчени: *първа, втора и трета награди* във всички раздели.
6. Победителите ще получат своите награди на специално тържество, за което предварително ще бъдат уведомени.
7. Данните на участниците ще бъдат използвани само и единственно за нуждите на конкурса, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни .

**Контакти:**

Адрес: София 1000, ул. Ангел Кънчев 2, ет. М, офис 005

е-mail: ssf@ssf-bg.eu ;

Телефон за връзка:0879 00 77 76

**Лице за контакти:** Радостина Якимова, Директор на Фондация „Общество и сигурност“

**УСПЕХ НА ВСИЧКИ УЧАСТНИЦИ!**